
ΟΥΤΕ ΔΟΥΛΟΙ, ΟΥΤΕ ΑΦΕΝΤΙΚΑ. 

Πρωτομαγιά. Ακόμη µία αργία σαν τις άλλες, Γιορτή Των λουλουδιών και της άνοιξης; Γιορτή 
Της αριστεράς; Ἡ µια µέρα που πρέπει να µας πάρει πίσω στο χρόνο, ξεθάβοντας ιστορικά 
γεγονότα, τα οποία να διδάξουν στους νεότερους την πραγματική σημασία της μέρας αυτής: 


Μπροστά σ᾽ αυτή τη σύγχρονη διαστρέβλωση και ενταφιασµό της ημέρας της Πρωτομαγιάς 
και των ευρύτερων κοινωνικών αγώνων, επιβάλλεται να αναφερθούμε στα ιστορικά γεγονότα 
του Σικάγο του 1886, που σηµατοδότησαν τη μέρα αυτή: | 

Το Κεντρικό Εργατικό Συνδικάτο(1885), μετά απὀ εισήγηση του αναρχικού Α Σπάις, µε 
αφορμή της απόφασης της καθιέρωσης του οχταώρου εργασίας, απεύθυνε έκκληση στους 
εργαζόμενους να πάρουν τα όπλα και να παλέ ψουν ενάντια στους εκµεταλλευτές τους 
Έκτοτε ξεκίνησε µία έντονη εξεγερτική δράση που έπαιρνε χαρακτήρα κοινωνικού πολέμου. 
µε αποκορύφωμα την 1" του Μάη 1886 όπου έγινε μέρα γενικής απεργίας. μαζικών 
διαδηλώσεων και αιματηρών συγκρούσεων µε τη συμμετοχή πάνω από 65,000 εργατών 

Τα μαύρα σύννεφα της εξεγερτικής δράσης του Σικάγο, εξαπλώθηκαν παγκόσμια, δίνοντας το 
έναυσμα γιαγενικευμένες συγκρούσεις που αμφισβητούν την καπιταλιστική τάξη πρσγµάτων 


Ιστορικά στην Κύπρο κατά τη διάρκεια της Αγγλικής αποικιοκρατίας, το δικοινοτικό εργατικό 
κίνημα(Ελληνοκυπρίων και Τουρκοκυπρίων) κα; ολόκληρο το κοινωνικό σύνολο, αντιμετώττιζε 
τις τρομοκρατικές, κατοσταλτικές μεθοδεύσεις των Βρετανών εξουοιαστών(διώξεις, 
βασανισμοί, φυλακίσεις). Η ανάγκη για αντίσταση και αποτίναξη της βρετανικής κυριαρχίας, 
ώθησε τις δύο κοινότητες να συγκροτήσουν το πιο ζωντανό εργατικό μέτωπο αντίστασης, 
αιτό το 1944, πολύ πιο πριν από την Ίδρυση της ΕΟΚΑ. Αυτός ήταν ένας ακόµα λόγος, που 
υποχρέωσε τους Άγγλους να παραχωρήσουν αυτοκυβέρνηση το 1947. Μια ευκαιρία που 
χάθηκε, λόγω του µπουκοταρίσµατος της από τη Δεξιά και την Εθναρχία. Την ἴδια χρονιά, 
την Πρωτομαγιά, Ε/Κ και Τ/Κ μεταλλωρύχοι, μαζί µε τη συμπαράσταση των οικογενειών τους, 
εξήλθαν σε αποχή εργασίας στην περιοχή Λεύκας-Μαυροβουνίου-Ξερού, προκαλώντας τότε 
ρήξη µε τ αφεντικά, τα οποία καταδίκασαν απειλητικά τις ενέργειες των εργατών. Ένα χρόνο 
μετά(1848), η Δεξιά δημιουργεί ομάδες Χιτών από το Γεώργιο Γρίβα και σε συνεργασία µε τις 
Αγγλικές δυνάμεις καταστολής, στοχεύουν στον πλήρη έλεγχο και καταστολή των συνεχών 
και διαρκών απεργιών των εργατών. Μετά την έναρξη της ΕΟΚΑ, ο Γ. Γρίβας 
χρησιμοποιώντας τους µασκοφόρους του, εξαπολύει τρομοκρατία και εκκαθαρίσεις εἰς βάρος 
ανυπότακτων εργατὠν(δολοφονία του Πέτρου και Ττοφαρή το Γενάρη του ᾿58). Με τον ἴδιο 
ακριβώς τρόπο ενεργεί καγη φασιστική ΤΜΤ ανάμεσα στους Τ/Κ. Παρόλα αυτά όμως, για µια 
ακόµη φορά, που υπήρξε και η πιο πρόσφατη, αλλά θα μείνει στη μνήμη όλων µας, η 
Πρωτομαγιά του’58, όπου η Ε/Κ και οι Τ/Κ εργαζόµενοι διαδηλώνουν ενάντια στην 
αποικιοκρατία, το βρικολάκιασµα του εθνικισμού, τον αυταρχισµό κοι την φτώχια. Δυστυχώς 
όμως, ένα µήνα µετά( Ιούνης’58), οι δύο κοινότητες που είχαν ζήσει γιο αιώνες μαζί, βρέθηκαν 
να αλληλοσφάζονται εξαιτίας των παρεμβάσεων εθνικιστικὠν στοιχείων κι αι) τις δύο 
πλευρές(ΕΟΚΑ-ΤΜΤ). Έτσι τη συνέχεια του Ιούνη του ’58, τη ξαναζούμε τον Ιούλιο του 1974. 


Μετά απὀ ένα αιώνα υποτιθέµενης μεταρρύθμισης του καπιταλισμού σ᾿ ένα πιο ανθρώπινο 
σύστηµα, δεν πρέπει πλέον να έχουμε αυταπάτες. Η συνεχής του αναζήτηση για κέρδη. τον 
Οδηγά να καταστρέφει το περιβάλλον, να προκαλεί πολέμους και να εξσναγκάζει τον καθένα 
μας να εργάζεται περισσότερο και σκληρότερα. Κάτω απ’ αυτές τις συνθήκες καταπίεσης, ο 
κόσμος όλο και περισσότερο αρχίζει να αγανακτά και να οργίζεται, συνειδητοποιώντας ότι 
πλέον δεν έχει κανένα έλεγχο πάνω στη ζωήτου. ο. ’ 


Το κράτος, χρησιμοποιώντας τους μηχανισμούς χειραγώγησης του(Μ.Μ.Ε., κόμματα, 
συνδικαλιστές, κ.ο.κ.), επιδιώκει τον αποπροσανατολισµό αυτής της οργής, στρέφοντάς την 
σε τρίτους(ξένοι εργάτες, πρόσφατη περίπτωση μεταχείρισης Αθίγγανων από τα κατεχόμενα). 
Όμως οι πρόσφατες διαδηλώσεις κατά της Παγκοσμιοποίησης(Λονδίνο, Σιάτλ, Νταβός, 
Πράγα, Κεμπέκ, κ.α.), αποδεικνύουν ότι οἱ άνθρωποι άρχισαν να κατευθύνουν την οργή τους, 
κατά της πραγματικής πηγής των προβλημάτων τους: τον καπιταλισμό. 


Αυτή η συνειδητοποίηση, ότι δηλαδή η κατάσταση δεν πρόκειται να αλλάξει από μόνη της. 
Οὔτε θα µας την σερβίρουν έτοιμη στο πιάτο οι εξουσιαστές, θα πρέπει να μας οπλίσει µε 
αποφασιστικότητα να εντείνουµε τον κοινωνικό αγώνα. Ο καπιταλισμός προφανώς, δεν 
μπορεί να ανατραπεί µόνο από µια μεμονωμένη κινητοποίηση. Χρησιμοποιώντας την 


ΑΜΕΣΗ ΔΡΑΣΗ, ως το αποτελεσµατικότερο µέσο επικοινωνίας και επίτευξης των στόχων 
μας, µε βάση τις επιθυμίες και τις ανάγκες µας. όχι µε βάση το βωμό του κέρδους. 


Πρέπει να πάρουμε τη ζωή στα χέρια μας, για την ανατροπή του καπιταλισμού, της κάθε 
µορφής εξουσίας και τη δηµιουργία μιας κοινωνίας, όπου η εργασία αντικαθιστάται από την 
ελεύθερη δημιουργία. Για µια κοινωνία αλληλοσεβασμού, αυτοοργανωμµένης, µε 
Ισότητα και αλληλεγγύη. Για την ΑΝΑΡΧΙΑ. 


ΟΥΤΕ ΔΟΥΛΟΙ, ΟΥΤΕ ΑΦΕΝΤΙΚΑ, 
ΚΑΤΩ ΤΟ ΚΡΑΤΟΣ ΚΑΙ Η ΜΙΣΘΩΤΗ ΣΚΛΑΒΙΑ κ 





